Eurovision Song Contest 1967

12. Eurovision Song ContestDatum8. Abrëll 1967StadWien (Éisträich)GebaiGroßer Festsaal der Wiener HofburgGewënnerSandie Shaw (Groussbritannien)Zuel vu Länner17Nei Participatiounen KengModeratiounErika VaalInterval Act Wiener SängerknabenOfstëmmungsreegelA jiddwer Land souzen zéng Jurymemberen. Jiddwer Member huet mat engem Punkt fir een Titel ofgestëmmt.

Den 12. Eurovision Song Contest (offiziell de Grand Prix de la Chanson) war den 8. Abrëll 1967 an Éisträich. Organiséiert gouf d'Eurovisioun dat Joer am Grousse Festsall vun der Wiener Hofburg zu Wien. Presantatrice war d'Erika Vaal.

Dänemark hat sech vum Grand Prix zeréck gezunn (bis 1978), dofir ass d'Zuel vun de Länner op 17 erofgaangen.

E puer Sänger ware schonn emol virdrun eng Kéier dobäi, de Claudio Villa fir Italien 1962, d'Kirsti Sparboe fir Norwegen 1965, an de Raphael fir Spuenien	1966.

D'Reegel fir d'Ofstëmmung ass nees geännert ginn: An all Land souzen 10 Jurysmemberen, déi jeeweils eng Stëmm ze verginn haten. D'Hallschent vun der Jury huet missen ënner 30 Joer al sinn. D'Jury konnt am Ganze sou maximal 10 Punkte verginn fir dat bescht Lidd. D'Resultater goufen telefonesch an ëffentlech op Wien iwwermëttelt.

Déi éischt Plaz krut d'Vertriederin vu Groussbritannien, d'Sandie Shaw mat 25 Punkte Virsprong virum Sean Dunphy (Irland). Déi drëtt Plaz krut d'Noëlle Cordier, déi fir Frankräich ugetruede war. Et war déi éischt Kéier wou Groussbritannie gewonnen hat, nodeem et bis dohi fënnefmol Zweete gi war.

D'Gewënnerlidd Puppet on a string ass a ganz Europa e groussen Erfolleg ginn, awer och dem Vicky Leandros säi Lidd L'amour est bleu hat grousse Succès.

 Klassement 
 Plaz  Land  Interpret  Titel  Punkten 1.  Groussbritannien  Sandie Shaw  Puppet on a String  47 2.  Irland  Sean Dunphy  If I Could Choose  22 3.  Frankräich  Noëlle Cordier  Il doit faire beau là-bas  20 4.  Lëtzebuerg  Vicky Leandros  L'amour est bleu  17 5.  Monaco  Minouche Barelli  Boum Badaboum  10 6.  Spuenien  Raphael  Hablemos del amor  9 7.  Belsch  Louis Neefs  Ik heb zorgen  8 8.  Schweden  Östen Warnerbring  Som en dröm  7 8.  Däitschland  Inge Brück  Anouschka  7 8.  Jugoslawien  Lado Leskovar  Vse rože sveta  7 11.  Italien  Claudio Villa  Non andare più lontano  4 12.  Portugal  Eduardo Nascimento  O vento mudou  3 12.  Finnland  Fredi  Varjoon – suojaan  3 14.  Holland  Thérèse Steinmetz Ringe-dinge-ding  2 14.  Éisträich  Peter Horten  Warum es 100.000 Sterne gibt  2 14.  Norwegen  Kirsti Sparboe  Dukkemann  2 17.  Schwäiz  Géraldine  Quel cœur vas-tu briser?  0

 Um Spaweck 
 Eurovision.tv
 Eurovision.de
 diggiloo.net

 Lëtzebuerg (Lëtzebuerg) 100px London (Groussbritannien) ESC 1966 Eurovision Song Contest ESC 1968

1967
Kategorie:Musek 1967